Brusneva

Brusneva (russisk Ostrov Brusneva) er en liten øy i Laptevhavet i Russland. Den ligger utenfor østsiden av Lenadeltaet i Tiskibukta, bare 5 km nordøst for Tiksi. Den er 2,3 km lang og på det bredeste mindre enn 1 km. Navnet blir stundom skrevet Brusnovaen på noen kart. Tiskibukta er utsatt for særdeles hardt arktisk vær med mange vinterstormer. Bukta er islagt ni måneder av året. Historie I august 1901 krysset det russiske polarskipet «Zarja» Laptevhvet på leting etter det segnomsuste Sannikov land (Zemlja Sannikova), men ble raskt fanget i pakkisen ved Nysibirøyene. I 1902 gjorde de forsøk på å nå Sannikov over land, mens Zarja fremdeles var fanget i isen. Den russiske polarforskeren baron Eduard von Toll og tre av følgesvenene hans gikk fra skipet og forsvant i isødet da de reiste sørover fra Bennettøya på et løst isflak. Etter strabasene i isen ble den fastlenkede Zaraja til slutt fortøyd ved Brusneva i Tiskibukta og ble aldri flyttet igjen. Resten av ekspedisjonsmedlemmene reiste tilbake til St. Petersburg, mens kaptein Matisen reiste til Jakutsk. Øya er oppkalt etter den russiske ingeniøren M. I. Brusnev som var med på den russiske polarekspedisjonen. Brusnev ledet en del av mannskapet våren 1903 i leting etter Baron Eduard von Toll. De lette langs kysten av Nysibirøyene, mens en annen gruppe ledet av Aleksandr Koltsjak reiste med hvalbåt til Bennettøya. Brusnev fant restene av en mammut på øya Nysibir under letingen etter Eduard von Toll. Referanser Kilder Russiske polarekspedisjoner Brusnev Arkivert 6. januar 2015 hos Wayback Machine.